Eritreisk mann (23) terrorsiktet av PST
Det bekrefter kommunikasjonsrådgiver Siv Alsén overfor Aftenposten. Den 23 år gamle mannen er eritreisk statsborger, men han har oppholdstillatelse i Norge. – Han nekter straffskyld, men han har samtykket til varetektsfengsling, sier 23-åringens forsvarer Dag Svensson til VG. 23-åringen skal ikke være en del av det radikale islamistmiljøet på Østlandet.Etter det VG får opplyst, ble 23-åringen pågrepet av tyrkiske myndigheter sist uke, og det er foreløpig uklart for PST om han har vært i Syria eller om han ble stoppet på grensen til det borgerkrigsherjede landet. Siden 23-åringen hadde opphold i Norge, ble han derfor sendt tilbake til Gardermoen av tyrkiske myndigheter. – Jeg kan bekrefte at vi pågrep en person onsdag og siktet ham for forsøk på å slutte seg til Islamsk Stat (IS), sier Alsén til VG. Ifølge VGs opplysninger, har 23-åringen blant annet jobbet som produksjonsmedarbeider i et bakeri for et par år siden.
En eritreisk mann (23) ble onsdag pågrepet på Gardermoen og terrorsiktet av Politiets sikkerhetstjeneste (PST).